偈頌一百零二首  其九九
作者：釋紹曇
朝代：宋

paragraphs: 瑞巖徹骨窮，最苦冤憎會。
厨無糝聚蠅，將何物分歲。
擬烹露地牛，催納筋角反爲憂。
擬取鳳凰髓，傷損太平祥瑞氣。
擬吞栗棘蓬，塞斷咽喉氣不通。
擬包鐵酸餡，欠紫絲頭難措辦。
不如據見定，隨家豐儉。
泉𣂏聖井，盤簇靈芝，鱠縷綠雲，餠翻剪月，飯後更煎茶一盞。